                             højesterets dom
                            afsagt tirsdag den 8. juni 2010
sag 296/2008
(1. afdeling)
a/h søndergården
(advokat preben dickow)
mod
kolonihaveforbundet for danmark
(advokat eivind f. kramme)
i tidligere instans er afsagt dom af østre landsrets 15. afdeling den 27. juni 2008.
i pådømmelsen har deltaget fem dommere: per walsøe, asbjørn jensen, lene pagter
kristensen, marianne højgaard pedersen og jens peter christensen.
påstande
appellanten, a/h søndergården, har gentaget sin påstand.
indstævnte, kolonihaveforbundet for danmark, har påstået stadfæstelse.
anbringender
a/h søndergården har for højesteret navnlig gjort gældende, at kolonihaveforbundet for
danmark ved sit afslag på at meddele tilladelse til udmeldelse har tilsidesat den foreningsret-
lige lighedsgrundsætning. der er ved afslaget ligeledes sket en krænkelse af den negative for-
eningsfrihed, jf. den europæiske menneskerettighedskonventions artikel 11 eller dennes
analogi. haveforeningen har endvidere anført, at det bør tillægges processuel skadevirkning,
at kolonihaveforbundet kun i begrænset omfang har opfyldt de provokationer, som havefor-
eningen har fremsat under sagens førelse for højesteret.
                                               - 2 -
kolonihaveforbundet for danmark har anført, at det ikke er godtgjort, at forbundet ved sit
afslag har tilsidesat en lighedsgrundsætning, og har afvist at have handlet i strid med menne-
skerettighedskonventionen. de fremsatte provokationer er opfyldt i det omfang, det har været
muligt.
højesterets begrundelse og resultat
heller ikke efter bevisførelsen for højesteret findes det godtgjort, at kolonihaveforbundet for
danmark har tilsidesat en foreningsretlig lighedsgrundsætning. herefter og i øvrigt af de
grunde, som landsretten har anført, stadfæster højesteret dommen.
                                     thi kendes for ret:
landsrettens dom stadfæstes.
i sagsomkostninger for højesteret skal a/h søndergården betale 50.000 kr. til kolonihave-
forbundet for danmark.
de idømte sagsomkostningsbeløb skal betales inden 14 dage efter denne højesteretsdoms af-
sigelse og forrentes efter rentelovens § 8 a.
